Le gona mohlankedi wa mmušo o ile a kgetha go se nyake keletšo go Molaodi yo Mogolo lefapheng la go hlahla setšhaba ka Ditaba tša Bokriste e le gore Dihlatse tše di tšwago dinageng tše dingwe di hwetše di-visa, e lego mangwalo a semolao a go dula nageng yeo e le baromiwa. Ka thušo ya mohlankedi yo yoo a nago le tekatekano, baromiwa ba 64 ba ile ba kgona go tsena Indonesia mengwageng e sego kae e latetšego. KE THOMILE go kwa ka Dihlatse nakong ya ge ke sa le moithuti kholetšheng yeo e lego motseng wa Kutaisi. Moagišani wa ka o ile a mpotša gore Dihlatse ga di diriše diswantšho borapeding bja tšona, e bile ga di dumele gore Jesu ke Modimo Ramatlaohle. Se se be se thulana le ditumelo tšeo ke bego ke di tšeela godimo ka ge ke be ke le Mokriste wa Kereke ya Orthodox. 18 A re thekgeng ka pelo ka moka bao ba etelelago pele. Ka ge Jehofa e le Modiši yo lerato, o a re hlahla le go re šireletša. O kgethile Morwa wa gagwe gore e be Modiši yo Mogolo wa mohlape. (1 Pet. 5:4) Bagolo diphuthegong tša ka godimo ga tše 100 000 ba diša dinku tša Modimo ka e tee ka e tee. (Dit. 20:28) Ge re thekga ka pelo ka moka bao ba kgethilwego gore ba re etelele pele, re bontšha gore re leboga Jehofa le Jesu bakeng sa sohle seo ba re diretšego sona.